
ŠAKIŲ RAJONO SAVIVALDYBĖS TARYBA

SPRENDIMAS

DĖL rajono savivaldybės VISUOMENĖS SVEIKATOS biure TEIKIAMŲ PASLAUGŲ TARIFŲ NUSTATYMO

2013 m. gruodžio 27 d. Nr. T-436
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 37 punktu, 18 straipsnio 1 dalimi, Sveikatos apsaugos ministro 1994 m. lapkričio 8 d. įsakymu Nr. 373 „Dėl mokamų visuomenės sveikatos priežiūros paslaugų ir jų kainų sąrašo patvirtinimo“ (Žin., 1994, Nr. 90-1756; 2012, Nr. 79-4114), rajono savivaldybės tarybos 2013 m. sausio 31 d. sprendimu Nr. T-10 patvirtinto rajono savivaldybės biudžetinių įstaigų pajamų naudojimo tvarkos aprašo 2.5. punktu ir atsižvelgdama į rajono savivaldybės visuomenės sveikatos biuro direktoriaus 2013 m. gruodžio 20 d. prašymą, nusprendžia:

1. Nustatyti rajono savivaldybės visuomenės sveikatos biuro teikiamų visuomenės sveikatos priežiūros paslaugų tarifus (pridedama). 

2. Pripažinti netekusiu galios rajono savivaldybės tarybos 2010 m. sausio 28 d. sprendimą Nr. T-20 „Dėl Šakių rajono savivaldybės visuomenės sveikatos biure teikiamų paslaugų tarifų nustatymo“.

